title: A Bizottság 93/49/EGK irányelve (1993. június 23.) a 91/682/EGK tanácsi irányelv értelmében a dísznövények szaporítóanyagaira és a dísznövényekre vonatkozó feltételek jegyzékének kidolgozásáról

text:
Fontos jogi nyilatkozat

|

31993L0049

Hivatalos Lap L 250 , 07/10/1993 o. 0009 - 0018 finn különkiadás fejezet 3 kötet 52 o. 0238  svéd különkiadás fejezet 3 kötet 52 o. 0238

		A Bizottság 93/49/EGK irányelve(1993. június 23.)a 91/682/EGK tanácsi irányelv értelmében a dísznövények szaporítóanyagaira és a dísznövényekre vonatkozó feltételek jegyzékének kidolgozásárólAZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a dísznövény-szaporítóanyagok és dísznövények forgalmazásáról szóló, 1991. december 19-i 91/682/EGK tanácsi irányelvre [1] és különösen annak 4. cikkére,mivel ezen irányelv rendelkezéseinek alkalmazása során célszerű figyelembe venni a különböző anyagok termési ciklusait;mivel az ezen irányelvben megállapított feltételeket ebben a szakaszban minimális elfogadható követelménynek kell tekinteni, figyelembe véve a Közösségen belüli jelenlegi termelési feltételeket; mivel ezek a feltételek fokozatosan kerülnek kidolgozásra és finomításra annak érdekében, hogy végül magas minőségi színvonalat lehessen elérni;mivel az ezen irányelvben meghatározott intézkedések összhangban vannak a Dísznövény-szaporítóanyagok Állandó Bizottságának véleményével,ELFOGADTA EZT AZ IRÁNYELVET:1. cikk(1) Ez az irányelv létrehozza a 91/682/EGK irányelv 4. cikkében meghatározott jegyzéket, és követelményeket határoz meg az említett irányelv 11. cikkének harmadik bekezdésében meghatározott címkézéssel kapcsolatban.(2) A jegyzék a 91/682/EGK irányelv mellékletében említett valamennyi nemzetséghez és fajhoz tartozó termesztett növényre és szaporítóanyagra (köztük az oltóalanyokra), valamint az azokból származó dísznövényekre, továbbá az említett irányelv 4. cikkének (2) bekezdésében említett egyéb nemzetségek és fajok oltóalanyaira (a továbbiakban: "anyag") alkalmazandó, függetlenül az alkalmazott szaporítási eljárástól.(3) Ezen irányelv intézkedéseit fokozatosan kell alkalmazni, figyelembe véve a (2) bekezdésben említett anyag termési ciklusait.2. cikkAz anyagnak adott esetben meg kell felelnie a 77/93/EGK tanácsi irányelvben [2] megállapított vonatkozó növény-egészségügyi feltételeknek.3. cikk(1) A 2. cikk rendelkezéseinek sérelme nélkül az anyagnak legalább szemrevételezés alapján alapvetően mentesnek kell lennie mindenfajta, a minőséget rontó káros szervezettől és betegségtől, illetve az azokra utaló bármely olyan jeltől vagy tünettől, amelyek csökkentik a szaporítóanyag, illetve a dísznövény használati értékét és különösen mentesnek kell lennie a mellékletben az adott nemnél vagy fajnál felsorolt szervezetektől és betegségektől.(2) Bármely olyan anyagot, amely a növény növekedési szakaszában az (1) bekezdésben említett káros szervezetek vagy betegségek látható jeleit vagy tüneteit mutatja, azok megjelenésekor azonnal megfelelően kezelni kell, illetve szükség esetén el kell távolítani.(3) A citrusfélék szaporítóanyagai esetében az alábbi követelményeknek szintén teljesülniük kell:i. olyan kiinduló anyagból kell származniuk, amelyet ellen- őriztek és az irányelv mellékletében felsorolt vírusok, vírusszerű szervezetek vagy betegségek tüneteitől mentesnek találtak;ii. az anyagokat ellenőrizték, és ilyen vírusoktól, vírusszerű szervezetektől vagy betegségtől alapvetően mentesnek találták a legutóbbi vegetációs időszak kezdete óta, ésiii. oltás esetében a viroidokra nem érzékeny alanyra oltották őket.(4) Virághagymák esetében az alábbi követelménynek is teljesülni kell:- a szaporítóanyag közvetlenül olyan anyagból származik, amelyet a növényzet növekedési szakaszában ellenőriztek, és az (1) bekezdésben említett és különösen a mellékletben felsorolt mindenfajta káros szervezettől vagy betegségtől, valamint azok jeleitől és tüneteitől alapvetően mentesnek találtak.4. cikk(1) Az anyagnak az adott nemzetséghez vagy fajhoz képest megfelelő azonossággal és tisztasággal kell rendelkeznie, illetve ezen kívül abban az esetben, ha azt a 91/682/EGK irányelv 9. cikke (1) bekezdésének megfelelően a fajtára való hivatkozással forgalmazzák vagy szándékoznak forgalmazni, fajtaazonosság és fajtatisztaság szempontjából is megfelelőnek kell lennie.(2) A 91/682/EGK irányelv 9. cikke (2) bekezdésének első francia bekezdésében említett közismert fajták esetében a szállítónak a fajta hivatalos megnevezését kell használnia.(3) Olyan fajták esetében, amelyek már növényfajta-oltalmi bejelentési kérelem vagy a 91/682/EGK irányelv 9. cikke (2) bekezdésének első francia bekezdésében említett hivatalos bejegyezés iránti kérelem tárgyát képezik, az engedély megadásáig a nemesítő által benyújtott megnevezést vagy tervezett nevet kell használni.(4) A szállítók által a 91/682/EGK irányelv 9. cikke (2) bekezdése második francia bekezdésének megfelelően vezetett jegyzéken szereplő fajták esetében a fenti (1) bekezdésben említett, a fajtára vonatkozó követelménynek a szállító által vezetett jegyzékben szereplő részletes leírásokon kell alapulnia.5. cikk(1) Az anyagnak alapvetően mentesnek kell lennie minden fogyatékosságtól, amely minőségét szaporítóanyagként vagy alanycsemeteként vélhetően rontaná.(2) Az anyagnak szaporítóanyagként és dísznövényként való felhasználása szempontjából kielégítő életképességgel és nagysággal kell rendelkeznie. Ezen felül biztosítani kell a gyökér, a törzs és a levelek megfelelő egyensúlyát is.(3) Vetőmagok esetében az (1) bekezdésben szereplő követelményeken túl kielégítő csíraképességgel is rendelkeznie kell.6. cikk(1) A 91/682/EGK irányelv 11. cikkében említett szállítói okmány korábban fel nem használt, alkalmas anyagból készült, és azt a Közösség legalább egy hivatalos nyelvén nyomtatták. Az okmányban az alábbi adatok szerepelnek:i. az "EGK minőség" feltüntetése;ii. az EGK tagállam kódja;iii. az illetékes hivatalos szerv neve, illetve a szerv megkülönböztető kódja;iv. regisztrációs vagy akkreditációs szám;v. a szállító neve;vi. egyedi sorozatszám, a kibocsátás hetének száma, illetve tételszám;vii. a szállítói okmány kiállításának dátuma;viii. a növénytani megnevezés;ix. megfelelő esetben a fajta megnevezése; oltóalanyok esetében a fajta megnevezése vagy megjelölése;x. adott esetben a növénycsoport megnevezése;xi. a mennyiség;xii. a 91/682/EGK irányelv 16. cikkének (2) bekezdése szerinti harmadik országból származó behozatal esetében a betakarító ország neve.(2) Abban az esetben, ha az anyaghoz a 92/105/EGK bizottsági irányelvvel összhangban [3] növényútlevelet mellékelnek, amennyiben a szállító úgy kívánja, ez képezheti az (1) bekezdésben említett szállítói okmányt. Mindazonáltal az "EGK minőség" megjelölésének, a 91/682/EGK irányelv szerinti illetékes hivatalos szerv megnevezésének, valamint a fajta, az oltóalany, illetve a növénycsoport megnevezésére való utalásnak szerepelnie kell az igazoláson. A 91/682/EGK irányelv 16. cikkének (2) bekezdése szerinti harmadik országból származó behozatal esetében a betakarító ország nevét is fel kell tüntetni. Ez az adat szerepelhet ugyanazon a növényútlevélen, de attól világosan el kell különülnie.7. cikkEz az irányelv nem érinti a 315/68/EGK tanácsi rendelet [4] rendelkezéseit.8. cikk(1) A tagállamok legkésőbb 1993. december 31-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.9. cikkEnnek az irányelvnek a tagállamok a címzettjei.Kelt Brüsszelben, 1993. június 23-án.a Bizottság részérőlRené Steichena Bizottság tagja[1] HL L 376., 1991.12.31., 21. o.[2] HL L 26., 1977.1.31., 20. o.[3] HL L 4., 1993.1.8., 22. o.[4] HL L 71., 1968.3.21., 1. o.--------------------------------------------------MELLÉKLETA MINŐSÉGET BEFOLYÁSOLÓ KÁROSÍTÓ SZERVEZETEK ÉS BETEGSÉGEK JEGYZÉKENemzetség vagy faj | Károsító szervezetek vagy betegségek |–Begonia x hiemalisFotsch | Rovarok, atkák és fonálférgek fejlődésük valamennyi stádiumában Aleurodidae, különösen Bemisia tabaciAphelenchoides spp.Ditylenchus destructorMeloidogyne spp.Myzus ornatusOtiorrhynchus sulcatusSciaraThysanoptera, különösenFrankliniella occidentalis |Baktériumok Erwinia chrysanthemiRhodococcus fasciansXanthomonas campestris pv. Begoniae |Gombák LisztharmatSzárrothadás kórokozói (Phytophthora spp., Pythium spp. és Rhizoctonia spp.) |Vírusok és vírusszerű szervezetek, és különösen LevélfodrosodásToszpovírusok (Tomato spotted wilt vírus, Impatiens necrotic spot vírus) |–Citrus | Rovarok, atkák és fonálférgek fejlődésük valamennyi stádiumában Aleurothrixus floccosus (Mashell)Meloidogyne spp.Parabemisia myricae (Kuwana)Tylenchulus semipenetrans |Gombák Phytophthora spp. |Vírusok és vírusszerű szervezetek és különösen Viroidok, pl. exocortis, cachexia-xyloporosisA fiatal levelek psorosis-jellegű tüneteit előidéző betegségek, pl.:Psorosis, Ring Spot, Cristacortis, Impietratura, Concave gumInfectious variegationCitrus leaf rugose |–Dendrantherma x Grandiflorum(Ramat) Kitam | Rovarok, atkák és fonalférgek fejlődésük valamennyi stádiumában AgromyzidaeAleurodidae, különösen Bremisia tabaciAphelencoides spp.Diarthronomia chrysanthemiLepidoptera, különösenCacoecimorpha pronubana,Epichoristodes AcerbellaThysanoptera, különösenFrankliniella occidentalis |Baktériumok Agrobacterium tumefaciensErwinia chrysanthemi |Gombák Fusarium oxisporum spp. chrysanthemiPuccinia chrysanthemiPythium spp.Rhizoctonia solaniVerticillium spp. |Vírusok és vírusszerű szervezetek, és különösen Chrysanthemum B mozaik vírusTomato aspermy cucumovírus |–Dianthus Caryophyllus L.és hibridjei | Rovarok, atkák és fonálférgek fejlődésük valamennyi stádiumában AgromyzidaeAleurodidae, különösenBemisia tabaciThysanoptera, különösenFrankliniella occidentalisLepidoptera, különösenCacoecimorpha pronubana, Epichoristodes acerbella |Gombák Alternaria dianthiAlternaria dianthicolaFusarium oxisporum f. spp. dianthiMycosphaerella dianthiPhytophthora nicotiana spp. parasiticaRhizoctonia solaniSzárrothadás: Fusarium spp. és Pythium spp.Uromyces dianthi |Vírusok és vírusszerű szervezetek és különösen Carnation etched ring caulimovírusCarnation mottle carmovírusCarnation necrotic fleck closterovírusToszpovírusok (Paradicsom foltos hervadását okozó vírus, Impatiens üszökfolt vírus) |–Euphorbia pulcherrima(Wild ex Kletzch) | Rovarok, atkák és fonálférgek fejlődésük valamennyi stádiumában Aleurodidae, különösen Bemisia tabaci |Baktériumok Erwinia chrysanthemi |Gombák Fusarium spp.Pythium ultimumPhytophthora spp.Rhizoctonia solaniThielaviopsis basicola |Vírusok és vírusszerű szervezetek és különösen Toszpovírusok (Tomato spotted wilt vírus, Impatiens spot vírus) |–Gerbera L. | Rovarok, atkák és fonálférgek a fejlődésük valamennyi stádiumában AgromyzidaeAleurodidae, különösenBemisia tabaciAphelenchoides spp.LepidopteraMeloidogyneThysanoptera, különösenFrankliniella occidentalis |Gombák Fusarium spp.Phytophthora cryptogeaLisztharmatRhizoctonia solaniVerticillium spp. |Vírusok és vírusszerű szervezetek és különösen Toszpovírusok (Tomato spotted wilt vírus, Impatiens spot vírus) |–Gladiolus L. | Rovarok, atkák és fonálférgek fejlődésük valamennyi stádiumában Ditylenchus dipsaciThysanoptera, különösenFrankliniella occidentalis |Baktériumok Pseudomonas marginataRhodococcus fascians |Gombák Bortrytis gladiolorumCurvularia trifoliiFusarium oxisporum spp. gladioliPenicillium gladioliSclerotinia spp.Septoria gladioliUrocystis gladiolicolaUromyces trasversalis |Vírusok és vírusszerű szervezetek, és különösen Aster yellow mycoplasmCorky pit anyagCucumber mosaic vírusGladiolus ringpot vírus (v.ö. Narcissus latent vírus)Tobacco rattle vírus |Egyéb káros szervezetek: Cyperus esculentus |–Lilium L. | Rovarok, atkák és fonálférgek fejlődésük valamennyi stádiumában Aphelencoides spp.Rhyzoglyphus spp.Pratylenchus penetransRotylenchus robustusThysanoptera, különösenFrankliniella occidentalis |Baktériumok Erwinia carotovora subsp. carotovoraRhodococcus fascians |Gombák Cylindrocarpon destructansFusarium oxisporum f. sp. liliiPythium spp.Rhizoctonia spp.Rhizopus spp.Sclerotium spp. |Vírusok és vírusszerű szervezetek és különösen Cucumber mosaic vírusLily symptomless vírusLily x vírusTobacco rattle vírusTulip breaking vírus |Egyéb káros szervezetek Cyperus esculentus |–Malus Miller | Rovarok, atkák és fonálférgek fejlődésük valamennyi stádiumában Anarsia lineatellaEriosoma lanigerumPajzstetvek, különösenEpidisapis leperii, Pseudaulacaspis pentagona, Quadraspidiotus perniciosus |Baktériumok Agrobacterium tumefaciensPseudomonas syringae pv. Syringae |Gombák Armillariella melleaChondrostereum purpureumNectria galligenaPhytophthora cactorumRosellinia necatrixVenturia spp.Verticillium spp. |Vírusok és vírusszerű szervezetek Mind |–Narcissus L. | Rovarok, atkák és fonálférgek fejlődésük valamennyi stádiumában Aphelencoides subtenuisDitylenchus destructorEumerus spp.Merodon equestrisPratylenchus penetransRhizoglyhidaeTarsonemidae |Gombák Fusarium oxysporum f. sp. narcissiSclerotinia spp.Sclerotium bulborum |Vírusok és vírusszerű szervezetek, és különösen Tobacco rattle vírusNarcissus white streak anyagNarcissus yellow stripe vírus |Egyéb káros szervezetek Cyperus esculentus |–Pelargonium L. | Rovarok, atkák és fonálférgek fejlődésük valamennyi stádiumában Aleurodidae, különösen Bemisia tabaciLepidopteraThysanoptera, különösen a Frankliniella occidentalis |Baktériumok Rhodococcus fasciansXanthomonas campestris pv. Pelargonii |Gombák Puccinia pelargonii zonalisSzárrothadás kórokozói (Botrytis spp., Pythium spp.)Verticillium spp. |Vírusok és vírusszerű szervezetek és különösen Pelargonium flower break carmovírusPelargonium leaf curl tombusvírusPelargonium line pattern vírusToszpovírusok (Tomato spotted wilt vírus, Impatiens spot vírus) |–Phoenix | Rovarok, atkák és fonálférgek fejlődésük valamennyi stádiumában Thysanoptera |Gombák Exosporium palmivorumGliocladium wermoeseniGraphiola phoenicisPestalozzia PhoenicisPythium spp. |Vírusok és vírusszerű szervezetek Mind |–Pinus nigra | Rovarok, atkák és fonálférgek fejlődésük valamennyi stádiumában Blastophaga spp.Rhyacionia buoliana |Gombák Ophodermium seditiosum |Vírusok és vírusszerű szervezetek és különösen Mind |Prunus L. | Rovarok, atkák és fonálférgek fejlődésük valamennyi stádiumában Capnodis tenebrionisMeloidogyne spp.Pajzstetvek, különösenEpidisapis leperii, Pseudaulacaspis pentagona, Quadraspidiotus perniciosus |Baktériumok Agrobacterium tumefaciensPseudomonas syringae pv. mors prunorumPseudomonas syringae pv. Syringae |Gombák Armillariella melleaChondrostereum purpureumNectria galligenaRosellinia necatrixTaphrina deformansVerticillium spp. |Vírusok és vírusszerű szervezetek és különösen Prune dwarf vírusPrunus necrotic ringspot vírus |–Pyrus L. | Rovarok, atkák és fonálférgek fejlődésük valamennyi stádiumában Anarsia lineatellaEriosoma lanigerumPajzstetvek, különösenEpidisapis leperii, Pseudaulacaspis pentagona, Quadraspidiotus perniciosus |Baktériumok Agrobacterium tumefaciensPseudomonas syringae pv. Syringae |Gombák Armillariella melleaChondrostereum purpureumNectria galligenaPhytophthora spp.Rosellinia necatrixVerticillium spp. |Vírusok és vírusszerű szervezetek Mind |–Rosa | Rovarok, atkák és fonálférgek fejlődésük valamennyi stádiumában Lepidoptera, különösenEpichoristodes acerbella, Cacoecimorpha pronubanaMeloidogyne spp.Pratylenchus spp.Tetranychus urticae |Baktériumok Agrobacterium tumefaciens |Gombák Chondrostereum purpureumConiothyrium spp.Diplocarpon rosaePeronospora sparsaPhragmidium spp.Rosellinia necatrixSphaeroteca pannosaVerticillium spp. |Vírusok és vírusszerű szervezetek, és különösen Apple mosaic vírusArabis mosaic nepovírusPrunus necrotic ringspot vírus |--------------------------------------------------


title: A Bizottság irányelve (1976. november 30.) a gépjárművek külső gyújtású motorjainak kipufogógázai által okozott levegőszennyezés elleni intézkedésekre vonatkozó tagállami jogszabályok közelítéséről szóló 70/220/EGK tanácsi irányelvnek a műszaki fejlődéshez történő hozzáigazításáról

text:
Fontos jogi nyilatkozat

|

31977L0102

Hivatalos Lap L 032 , 03/02/1977 o. 0032 - 0039 finn különkiadás fejezet 15 kötet 2 o. 0053  görög különkiadás: fejezet 13 kötet 6 o. 0012  svéd különkiadás fejezet 15 kötet 2 o. 0053  spanyol különkiadás fejezet 13 kötet 7 o. 0015  portugál különkiadás fejezet 13 kötet 7 o. 0015

		A Bizottság irányelve(1976. november 30.)a gépjárművek külső gyújtású motorjainak kipufogógázai által okozott levegőszennyezés elleni intézkedésekre vonatkozó tagállami jogszabályok közelítéséről szóló 70/220/EGK tanácsi irányelvnek a műszaki fejlődéshez történő hozzáigazításáról(77/102/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a csatlakozási okmánnyal [1] módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre [2] és különösen annak 11., 12. és 13. cikkére,tekintettel a fent említett csatlakozási okmánnyal módosított, a gépjárművek külső gyújtású motorjainak kipufogógázai által okozott levegőszennyezés elleni intézkedésekre vonatkozó tagállami jogszabályok közelítéséről szóló, 1970. március 20-i 70/220/EGK tanácsi irányelvre [3] és különösen annak 5. cikkére,mivel az Európai Közösség 1973. november 22-én jóváhagyott első környezetvédelmi cselekvési programjának rendelkezései szerint az irányelvek a legújabb tudományos fejlődés figyelembevételével módosíthatóak, különösképpen a külső gyújtású motorok kipufogógázai által okozott levegőszennyezés tekintetében;mivel az 1970. március 20-i 70/220/EGK tanácsi irányelvben megállapításra kerültek a külső gyújtású motorral felszerelt gépjárművek szénmonoxid- és el nem égett szénhidrogének kibocsátása megengedett legmagasabb határértékei, amelyeket a 1974. május 28-i 74/290/EGK tanácsi irányelv [4] még lejjebb szállított, és azóta a motorok gyártásában megfelelő a műszaki fejlődés mértéke ahhoz, hogy a nitrogénoxid-kibocsátásokra is határértékeket lehessen megállapítani;mivel a gépjárművek utóbbi szennyezőanyag-kibocsátását azonnali hatállyal korlátozni kell a célból, hogy megalapozzák az egységes közösségi fellépést az e gépjárművekre vonatkozó EGK-típusjóváhagyási eljárás során vizsgált háromféle szennyezőanyag kibocsátási határértékeinek csökkentésére; a közegészségügy és a környezet védelme érdekében ajánlatos ezen szennyezőanyagok határértéinek további csökkentése, amint a jelenleg e területen végzett munkák konkrét eredményekhez vezettek;mivel ezen irányelv rendelkezései összhangban vannak a gépjárművek kereskedelmének műszaki akadályait eltávolító irányelvek műszaki fejlődéshez történő hozzáigazításával foglalkozó bizottság véleményével,ELFOGADTA EZT AZ IRÁNYELVET:1. cikkA legutóbb az 1974. május 28-i 74/290/EGK tanácsi irányelvvel módosított, a gépjárművek külső gyújtású motorjainak kipufogógázai által okozott levegőszennyezés elleni intézkedésekre vonatkozó tagállami jogszabályok közelítéséről szóló, 1970. március 20-i 70/220/EGK tanácsi irányelv I. és III. melléklete ezen irányelv mellékletének megfelelően módosul.2. cikk(1) 1977. április 1-jétől a tagállamok a motorok kipufogógázai által okozott levegőszennyezéssel kapcsolatos okokból:- nem tagadhatják meg semmilyen gépjárműtípusra vonatkozóan az EGK-típusjóváhagyás megadását, a 70/156/EGK irányelv 10. cikke (1) bekezdésének utolsó francia bekezdésben említett okiratok kiállítását vagy a nemzeti típusjóváhagyás megadását,- nem tilthatják meg a gépjárművek forgalomba helyezését,ha az adott gépjárműtípusnak vagy a gépjárműnek a gáz-halmazállapotú szennyezőanyag-kibocsátása a legutóbb ezen irányelvvel módosított 70/220/EGK irányelvnek megfelel.(2) 1977. október 1-jétől a tagállamok:- a továbbiakban nem állíthatnak ki a 70/156/EGK irányelv 10. cikke (1) bekezdésének utolsó francia bekezdésében meghatározott igazolást olyan gépjárműtípusra, amelynek gáz-halmazállapotú szennyezőanyag-kibocsátása a legutóbb ezen irányelvvel módosított 70/220/EGK irányelv követelményeinek nem felel meg,- a nemzeti típusjóváhagyást megtagadják az olyan gépjárműtípusnál, amelynek gáz-halmazállapotú szennyezőanyag-kibocsátása a legutóbb ezen irányelvvel módosított 70/220/EGK irányelv követelményeinek nem felel meg.(3) 1980. október 1-jétől a tagállamok megtilthatják az olyan gépjárművek forgalomba helyezését, amelyek a legutóbb ezen irányelvvel módosított 70/220/EGK irányelv rendelkezéseinek nem felelnek meg.(4) 1977. január 1-je előtt a tagállamok hatályba léptetik azokat a rendelkezéseket, amelyek szükségesek ahhoz, hogy ennek az irányelvnek megfeleljenek, és erről haladéktalanul tájékoztatják a Bizottságot.3. cikkEnnek az irányelvnek a tagállamok a címzettjei.Kelt Brüsszelben, 1976. november 30-án.a Bizottság részérőlFinn Gundelacha Bizottság tagja[1] HL L 73., 1972.3.27., 115. o.[2] HL L 42., 1970.2.23., 1. o.[3] HL L 76., 1970.4.6., 1. o.[4] HL L 159., 1974.6.15., 61. o.--------------------------------------------------MELLÉKLETA 70/220/EGK irányelv mellékleteinek módosításaiI. MELLÉKLET: FOGALOMMEGHATÁROZÁSOK, AZ EGK-TÍPUSJÓVÁHAGYÁSI KÉRELEM ÉS A VIZSGÁLATI ELŐÍRÁSOKAz 1.4. pont helyébe a következő rendelkezés lép:"1.4. Gáz-halmazállapotú szennyezőanyagok"Gáz-halmazállapotú szennyezőanyagok": a szén-monoxid, szénhidrogének és a nitrogén-oxidok, az utóbbiak egyenértékű nitrogén-dioxidban (NO2) kifejezve."A 3.2.1.1.4. pont második mondatának helyébe a következő rendelkezés lép: "Minden vizsgálatnál az adott referenciasúlyú gépjármű vonatkozásában megállapított szén-monoxid, szénhidrogén és nitrogén-oxid mennyiségének a következő táblázatban meghatározott értékeknél kisebbnek kell lennie:"A táblázat a következő negyedik oszloppal egészül:Nitrogén-oxidok tömege egyenértékű NO2-ban kifejezve (g/vizsgálat) L3 |10 |10 |10 |12 |14 |14,5 |15 |15,5 |16 |A 3.2.1.1.4. pontot követően a szöveg egy új 3.2.1.1.4.1. ponttal egészül ki:"3.2.1.1.4.1. 1979. október 1-jéig azonban az M1 kategóriába tartozó gépjárművek kivételével valamennyi gépjárműre és az automata sebességváltóval rendelkező gépjárművek esetében a 3.2.1.1.4. pont táblázatában a nitrogénoxid-kibocsátásra megadott határértékeket 1,25 tényezővel meg kell szorozni."A 3.2.1.1.4.1. pont számozása 3.1.1.4.2-re változik.3.2.1.1.5.1. és 3.1.1.5.2. pontA "mindkét szennyezőanyag" kifejezés helyébe "a háromféle szennyezőanyag" kifejezés lép. 5.1.1.1. pontA táblázat a következő, negyedik oszloppal egészül ki:Nitrogén-oxidok tömege egyenértékű NO2-ben kifejezve (g/vizsgálat) L3 |12 |12 |12 |14,4 |16,8 |17,4 |18 |18,6 |19,2 |Az 5.1.1.1. pont a következő új 5.1.1.1.1. ponttal egészül ki:"5.1.1.1.1. 1979. október 1-jéig azonban az M1 kategóriába tartozó gépjárművek kivételével az összes gépjármű és az automata sebességváltóval felszerelt gépjárművek esetében a 5.1.1.1. pont táblázatában a nitrogén-oxid-kibocsátásra megadott határértéket 1,25 tényezővel meg kell szorozni."III. MELLÉKLET: I. TÍPUSÚ VIZSGÁLATA 3.2.1. pont első mondatának helyébe a következő rendelkezés kerül: "A csatlakozó csöveket korrózióálló acélból kell készíteni, és amennyire csak lehetséges, azoknak merev kötésekkel kell rendelkezniük."3.2.3. pont A "továbbá minimálisra kell csökkenteni a mintavevő zsák(ok) falán létrejövő vízkondenzációt" szavakat el kell hagyni.A 3.2.3. pont a következő új 3.2.4. és 3.2.5. pontokkal egészül ki:"3.2.4. A motor kipufogócsöve és a mintavevő zsák(ok) bevezető csatlakozója közé egy hűtőkondenzátort kell beépíteni úgy, hogy a hűtőkondenzátorból kiáramló gáz tG hőmérséklete a következő határértékek közé essen: 5 °C ≤ tG ≤ 17 °C5 °C ≤ t≤ 17 °CA hűtési rendszert úgy kell kialakítani, hogy az átáramló gáz kondenzvíz-felvétele kizárt legyen. Ezáltal biztosítható, hogy a mintavevő zsákban levő gáz nedvességtartalma 20 °C-on 83 % alatt maradjon.3.2.5. A gyűjtőberendezés teljes térfogata, kivéve a mintavevő zsák saját térfogatát, nem lépheti túl a 0,08 m3-t. A gázbevezető cső térfogatának 0,03 m3-nél kisebbnek kell lennie."A 3.2.4. és 3.2.5. pont számozása 3.2.6. és 3.2.7.-ra változik.A 3.3.2. pont első mondata helyébe a következő lép: "A szén-monoxid és szénhidrogének elemzésére szolgáló készülékek nemdiszperzív infravörös-abszorpció elvén működő gázelemző készülékek."A 3.3.2. pontot követően a következő új 3.3.3–3.3.3.3. pontokkal egészül ki:"3.3.3. A nitrogén-oxidokat a következő módszerrel kell elemezni:3.3.3.1. A mintavevő zsákban lévő gázokat a nitrogén-oxidok (NO2) nitrogén-monoxiddá (NO) történő átalakításához egy konverteren kell keresztülvezetni.3.3.3.2. A konverterből kiáramló gáz nitrogén-monoxid (NO) tartalmát egy kémiai lumineszcencia elvén működő gázelemző segítségével lehet meghatározni.3.3.3.3. A gázelemző előtt nem szabad gázszárító-berendezést használni."A 3.5.6. pontot követően a szöveg a következő új 3.5.7. ponttal egészül ki:"3.5.7. A konverter hatásfokának legalább 90 %-osnak kell lennie."A 3.5.7. és 3.5.8. pont számozása 3.5.8. és 3.5.9.-re változik.A 4.5. pont helyébe a következő rendelkezés kerül:"4.5. A mintavevő zsák(ok) előkezelése"A 4.5.1. pont első mondatában a "A zsákok…" szó helyébe a "A zsák(ok)…" kifejezés kerül.A 4.5.2. pontot követően egy új 4.5.3 pont kerül beillesztésre:"4.5.3. A zsák(ok)ba minden egyes vizsgálat előtt a maradék nedvesség eltávolítása érdekében levegőt kell fújni."A 4.6. pont a következő új 4.6.1–4.6.1.3. ponttal egészül ki:"4.6.1. A konverter hatásfokának ellenőrzéseAz NO2-t NO-vá átalakító készülék hatékonyságát az alábbi két módszer egyikével kell ellenőrizni.4.6.1.1. "A" módszer4.6.1.1.1. Egy mintavevő zsákot, amelyet előzőleg még nem használtak fel a kipufogógázok felfogására, bizonyos mennyiségű levegővel (vagy oxigénnel) és NO-kalibráló gázzal kell megtölteni, hogy olyan keveréket kapjanak, amely a gázelemző készülék mérési tartományán belül van. Elegendő oxigént kell hozzákeverni, hogy elegendően nagy mennyiségű NO alakuljon át NO2-vé.4.6.1.1.2. A mintavevő zsákot erőteljesen össze kell rázni, és közvetlenül ezután a gázelemző készülék megfelelő bemenetére kell csatlakoztatni. Az NO és NO2 koncentrációt mindenkor egyperces időközökben kell mérni, miközben a gázt váltakozva a konverteren, illetve a megkerülő vezetéken keresztül áramoltatják. A konverter megfelelő működése esetén a regisztrált NO- és NOx- értékek néhány perc múlva a következőkben bemutatott ábra szerint alakulnak. Még ha az NO2 mennyisége növekszik is, az NOx = NO + NO2 mennyiségének állandónak kell maradnia. Az NOx csökkenése a mérések során a konverter hatékonyságának csökkenését mutatná. A készülék további használata előtt meg kell vizsgálni e jelenség okait.+++++ TIFF +++++Reagálási sebesség a konverter hatásfokának ellenőrzése során4.6.1.2. "B" módszerA konverter hatásfokát egy ozonizátor segítségével, a következő módszer és az itt látható ábra szerint lehet ellenőrizni:+++++ TIFF +++++A konverter hatásfokát mérő készülék4.6.1.2.1. Az NO-elemző készülékhez egy T-elágazású csövön keresztül egyrészt a kalibráló gázt (amely NO-ból és N2-ből áll olyan koncentrációban, amely a készülék teljes skálaértéke kb. 80 %-ának felel meg), másrészt ózonnal dúsított oxigént vagy levegőt (a NO-koncentráció függvényében) vezetnek. Az O2-hozzávezetésre szolgáló vezeték egy zárószeleppel (SOV) van ellátva. Minden hozzávezető vezeték egy szabályozó szeleppel (MV) és egy átfolyásmérővel (F) van ellátva.4.6.1.2.2. A vizsgálat kezdetén az SOV zárószelepet zárni kell, és az MV2 szabályozószelepet úgy kell beállítani, hogy a megkerülő vezetékre csatlakoztatott kémiai lumineszcencia elvén működő gázelemzőn állandó leolvasási értéket érjenek el. A készüléket úgy kell beállítani és kalibrálni, hogy a kijelzés pontosan az alkalmazott gázkoncentrációnak feleljen meg. Ezt az értéket (A) meg kell jegyezni.4.6.1.2.3. Az ozonizátor kikapcsolása után az SOV zárószelepet nyitni kell, és az O2 mennyiséget úgy kell beszabályozni, hogy a gázelemző készüléken mutatott érték körülbelül 10 %-kal csökkenjen. Ezt az értéket (B) meg kell jegyezni. Az ozonizátor ismételt bekapcsolása után a feszültséget addig kell beszabályozni, amíg a gázelemző készüléken mutatott érték a hígítatlan gáz eredetileg elért értékének (A) kb. 20 %-ára csökken. Ezt az értéket (C) meg kell jegyezni.4.6.1.2.4. Az gázelemző készüléket "átalakításra" kell beállítani, és a megállapított értéket (D) szintén fel kell jegyezni. A feszültséget az ozonizátornál ki kell kapcsolni, és az új kijelzést (E) meg kell jegyezni. Az SOV lezáró szelepet zárni kell, és az új értéket (F) fel kell jegyezni. Ennek az utóbbi értéknek azonosnak kell lennie az eredeti értékkel (A), kivéve ha a gáz NO2-t tartalmaz, ami nagyobb értékű kijelzést eredményez.4.6.1.2.5. A konverter hatásfoka (százalékban) a következő összefüggésből adódik:× 1004.6.1.3. A konverter hatásfokát legalább minden héten egyszer, lehetőleg azonban naponta kell ellenőrizni."A 4.6.1. és 4.6.2. pont számozása 4.6.2. és 4.6.3-ra változikA 7.1. pont a következő mondattal egészül ki: "A nitrogén-oxidok korrigált V’ térfogatának meghatározása céljából a pH-értéket nullára kell beállítani."A 7.1. pont a következő 7.2. ponttal egészül ki:"7.2. A "nitrogén-dioxid"-tartalom korrekciója7.2.1. A nitrogén-dioxid-tartalom korrekciója a következő képlet szerint történik:C=1 − 0,0329CCM = mért nitrogén-dioxid-tartalomCc = korrigált nitrogén-dioxid-tartalomH = abszolút nedvesség, azaz a száraz levegő 1 kg-jára vetített vízmennyiség grammban kifejezveAz abszolút nedvesség a következő összefüggésből adódik:H =6,2111 Ra × PP− P×Ra = a környező levegő relatív nedvessége %-banPd = a telített vízgőz nyomása környezeti hőmérsékleten, száraz hőmérővel mérvePB = légköri nyomásA Pd és PB nyomást azonos egységekben kell megadni."A 7.2. pont helyébe a következő új 7.3. pont lép:"7.3. Az egyes zsákokban lévő gáz-halmazállapotú szennyezőanyagok tömegeAz egyes zsákokban lévő gáz-halmazállapotú szennyezőanyagok tömegét a d x C x V szorzatból kell megállapítani, ahol C az egységtérfogat tartalma, d a légszennyező gáz sűrűsége és V a korrigált térfogat. A nitrogén-oxidok esetében V helyébe V’ lép.A szén-monoxidra d | = 1,250 |A szénhidrogénekre d | = 3,844 (n-hexán) |A nitrogén-oxidokra d | = 2,05 (NO2)" |Az eddigi 7.3. pont számozása 7.4-re változik.--------------------------------------------------


title: A Tanács irányelve (1976. január 20.) a belvízi hajókra vonatkozó hajóbizonyítványok kölcsönös elismeréséről

text:
Fontos jogi nyilatkozat

|

31976L0135

Hivatalos Lap L 021 , 29/01/1976 o. 0010 - 0012 finn különkiadás fejezet 7 kötet 1 o. 0171  görög különkiadás: fejezet 07 kötet 2 o. 0003  svéd különkiadás fejezet 7 kötet 1 o. 0171  spanyol különkiadás fejezet 07 kötet 2 o. 0039  portugál különkiadás fejezet 07 kötet 2 o. 0039

		A Tanács irányelve(1976. január 20.)a belvízi hajókra vonatkozó hajóbizonyítványok kölcsönös elismeréséről(76/135/EGK)AZ EURÓPAI KÖZÖSSÉGEK TANÁCSA,tekintettel az Európai Közösséget létrehozó szerződésre és különösen annak 75. cikkére,tekintettel a Bizottság javaslatára,tekintettel az Európai Parlament véleményére [1],tekintettel a Gazdasági és Szociális Bizottság véleményére [2],mivel a Közösségen belüli belvízi hajózás biztonsága javításának első lépése a belvízi hajókra vonatkozó hajóbizonyítványok kölcsönös elismerése;mivel szükséges meghatározni, hogy egy tagállam milyen körülmények között és milyen feltételekkel szakíthatja meg egy hajó áthaladását;mivel határidőt szükséges megállapítani a közös műszaki követelmények elfogadására, és mivel ez az irányelv csupán addig lesz hatályban, amíg a fenti közös rendelkezések hatályba lépnek,ELFOGADTA EZT AZ IRÁNYELVET:1. cikkEzen irányelvet a következőkre kell alkalmazni:a) árufuvarozásra szolgáló hajók, amelyek bruttó hordképessége 20 metrikus tonna, vagy ezt meghaladó, beleértve a vontató- és a tolóhajókat is;b) a több mint 12 utas szállítására szolgáló hajóka belvizeken. Ez az irányelv nem érinti a rajnai hajózás felügyeletéről szóló rendeletet és a veszélyes anyagok rajnai szállításával kapcsolatos megállapodást (ADNR).2. cikk(1) A tagállamok a kívánt mértékig szabályozzák a hajóbizonyítványok kiadásához szükséges eljárást.Ugyanakkor a tagállam kivonhatja az irányelv alkalmazási köréből mindazokat a hajókat, amelyek nem hagyják el területének belvizeit.(2) A hajóbizonyítványt az a tagállam adja ki, amelyben az érintett hajót lajstromozták vagy ahol anyakikötője található, ennek hiányában az a tagállam, amelyben a hajó tulajdonosa lakóhellyel rendelkezik. Bármely tagállam felkérhet egy másik tagállamot hajóbizonyítvány kiadására olyan hajók számára, amelyeket az előbbi tagállam állampolgára üzemeltet. A tagállamok átruházhatják e hatáskörüket elismert szervek javára.(3) A hajóbizonyítványokat egy közösségi nyelven kell kiállítani, és ezeknek legalább a mellékletben meghatározott információkat és számozást kell tartalmazniuk.3. cikk(1) A (3)-(6) bekezdésre is figyelemmel, valamennyi tagállam elfogadja a másik tagállam által a 2. cikknek megfelelően kiállított hajóbizonyítványt a felségvizein való hajózásra, mintha saját maga állította volna ki azt.(2) Az (1) bekezdés csak akkor alkalmazható, ha a hajóbizonyítványt legfeljebb öt éve adták ki vagy hosszabbították meg, és az még nem járt le.A rajnai hajózás felügyeletéről szóló rendelet alapján kiadott hajóbizonyítványt érvényességének teljes időtartama alatt el kell fogadni bizonyítékként a (3) és (5) bekezdés értelmében.(3) A tagállamok megkövetelhetik a rajnai hajózás felügyeletéről szóló rendeletben megállapított műszaki előírások teljesítését. Ennek bizonyítására megkövetelhetik a (2) bekezdés 2. pontjában említett hajóbizonyítvány bemutatását.(4) A tagállamok megkövetelhetik, hogy azok a hajók, amelyek az ADNR-ben meghatározott veszélyes árut szállítanak, feleljenek meg az ebben a megállapodásban megállapított követelményeknek. Ennek bizonyítására megkövetelhetik az egyezményben előírt jóváhagyási bizonyítvány bemutatását.(5) Azok a hajók, amelyek megfelelnek a rajnai hajózás felügyeletéről szóló rendelet követelményeinek, a Közösség minden belvízi útján szabadon hajózhatnak. A követelményeknek való megfelelés bizonyítékául a (2) bekezdés 2. pontjában említett hajóbizonyítványt lehet bemutatni.Amennyiben a hajók megfelelnek az ADNR követelményeinek, a veszélyes áru fuvarozására vonatkozó különleges feltételeket teljesítettnek kell tekinteni a Közösség összes vízi útján. Megfelelő bizonyítékként elfogadható a (4) bekezdésben említett jóváhagyási bizonyítvány.(6) A tengeri hajózási útvonalakon a tagállamok további feltételek teljesítését követelhetik meg, amelyek megegyeznek azokkal, amelyeket saját hajóiktól is megkövetelnek. A tagállamok tájékoztatják a Bizottságot tengeri hajózási útvonalaikról, amelyek jegyzékét a Bizottság állítja össze az irányelv hatálybalépésétől számított három hónapon belül, a tagállamok által átadott információk alapján.4. cikk(1) Bármely tagállam visszavonhatja az általa kiállított hajóbizonyítványt.(2) Ha a felülvizsgálat során a hajót olyan állapotban találják, amely egyértelműen veszélyt jelent környezetére, bármely tagállam megszakíthatja a hajó áthaladását mindaddig, amíg a hibákat nem orvosolják. Ezt a tagállam akkor is megteheti, ha a hajó vagy annak berendezése a felülvizsgálat során nem elégíti ki a hajóbizonyítványban vagy adott esetben a 3. cikkben említett más dokumentumban megszabott követelményeket.(3) Az a tagállam, amely megszakította egy hajó áthaladását, vagy ilyen irányú szándékát jelezte arra az esetre, ha a hibákat nem orvosolják, tájékoztatja a megtett, vagy megtenni szándékozott döntés okairól azt a tagállamot, ahol a hajóbizonyítványt vagy a 3. cikkben említett más dokumentumot kiállították.(4) Az ezen irányelv végrehajtása során elfogadott intézkedések értelmében, egy hajó áthaladásának megszakításáról szóló határozat részleteiben adja meg az alapjául szolgáló okokat. A határozatot közlik az érintett féllel, akit egyidejűleg tájékoztatnak a tagállamokban hatályos jogszabályok alapján rendelkezésére álló jogorvoslati lehetőségekről és azok érvényesítésének határidejéről.5. cikkA Bizottság javaslatára a Tanács, amint lehetséges, de legkésőbb l978. január 1-jéig elfogadja azokat a közös rendelkezéseket, amelyek meghatározzák a belvízi hajókra vonatkozó műszaki követelményeket.6. cikkA tagállamok kellő időben és az irányelv Tanács által történő elfogadását követő egy éven belül, a Bizottsággal folytatott konzultációt követően elfogadják azokat a törvényi, rendeleti vagy közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek.7. cikkEz az irányelv 1978. december 31-ig hatályos. Amennyiben szükséges, hatályát a Tanács meghosszabbíthatja a Bizottság javaslatára addig az időpontig, ameddig az 5. cikkben említett előírások hatályba lépnek.8. cikkEnnek az irányelvnek a tagállamok a címzettjei.Kelt Brüsszelben, 1976. január 20-án.a Tanács részérőlaz elnökG. Thorn[1] HL C 280., 1975.12.8., 71. o.[2] 1975. november 27-i vélemény (a Hivatalos Lapban még nem tették közzé).--------------------------------------------------MELLÉKLETA hajóbizonyítványokon feltüntetendő minimális információAz információkat három kategóriára kell osztani:I.kötelező: | nincs külön jelzés |II.megkövetelt, ha alkalmazható: | (×) |III.hasznos, de nem kötelező: | (+) |1. Az okmányt kiállító hatóság vagy elismert szerv neve2. a) Az okmány címeb) (+) Az okmány száma3. Kiállító állam4. A hajó tulajdonosának neve és lakóhelye5. A hajó neve6. (×) A lajstrom helye és száma7. (×) Anyakikötő8. (+) A szerkezet típusa9. (+) HasználatFő jellemzők: | a)teljes hosszúság méterben |b)teljes szélesség méterben |c)vízvonal alatti mélység maximális merülésnél, méterben |11. (×) Bruttó hordképesség metrikus tonnában, vagy vízkiszorítás köbméterben maximális merülésnél12. (×) A merülés jelölésének leírása13. (×) A szállítható utasok maximális száma14. (×) A hajtómotorok összteljesítménye LE-ben vagy KW-ban15. Minimális szabadoldal-magasság centiméterben16. a) Nyilatkozat: A fent jelzett hajó igazoltan hajózásra alkalmasb) (×) A következő feltételekkelc) (×) Hajózási korlátozások jelzése17. a) A lejárat dátumab) A kiállítás dátuma18. A hajóbizonyítványt kiállító hatóság vagy elismert szerv pecsétje és aláírása.--------------------------------------------------


Fontos jogi nyilatkozat

|

31997L0047

A Bizottság 97/47/EK irányelve (1997. július 28.) a 77/101/EGK, 79/373/EGK és 91/357/EGK tanácsi irányelv mellékleteinek módosításárólEGT vonatkozású szöveg

Hivatalos Lap L 211 , 05/08/1997 o. 0045 - 0047 CS.ES fejezet 3 kötet 21 o. 338  - 340 ET.ES fejezet 3 kötet 21 o. 338  - 340 HU.ES fejezet 3 kötet 21 o. 338  - 340 LT.ES fejezet 3 kötet 21 o. 338  - 340 LV.ES fejezet 3 kötet 21 o. 338  - 340 MT.ES fejezet 3 kötet 21 o. 338  - 340 PL.ES fejezet 3 kötet 21 o. 338  - 340 SK.ES fejezet 3 kötet 21 o. 338  - 340 SL.ES fejezet 3 kötet 21 o. 338  - 340

		A Bizottság 97/47/EK irányelve(1997. július 28.)a 77/101/EGK, 79/373/EGK és 91/357/EGK tanácsi irányelv mellékleteinek módosításáról(EGT vonatkozású szöveg)AZ EURÓPAI KÖZÖSSÉGEK TANÁCSA,tekintettel az Európai Közösséget létrehozó szerződésre,tekintettel a legutóbb a 90/654/EGK irányelvvel [1] módosított, az egynemű takarmány forgalmazásáról szóló, 1976. november 23-i 77/101/EGK tanácsi irányelvre [2] és különösen annak 10. cikkére,tekintettel a legutóbb a 96/24/EK irányelvvel [3] módosított, az összetett takarmány forgalmazásáról szóló, 1979. április 2-i 79/373/EGK tanácsi irányelvre [4] és különösen annak 10. cikke e) pontjára,mivel néhány tagállamból a szarvasmarhák szivacsos agyvelőbántalmának (BSE) eseteit jelentették; mivel ismert, hogy néhány tagállamban a surlókór is jelentkezett; mivel a BSE és a surlókór kórokozója szájon át képes terjedni;mivel a szarvasmarhákban lévő BSE vélhetően a takarmányokban használt, a kérődzőkből nyert fehérjékből származik, amelyek így a fertőző szivacsos agyvelőbántalom kórokozóinak hordozóiul szolgálnak és amelyeket nem kellő hatékonysággal kezeltek ezen kórokozók hatástalanítására;mivel a kérődzőknek az abból a tényből fakadó egészségügyi kockázatoktól való megvédésére, hogy a fehérjék kezelésének módszerei nem mindig biztosítják a kórokozók teljes hatástalanítását, a Bizottság elfogadta a legutóbb a 95/60/EK határozattal [5] módosított; a szarvasmarhák szivacsos agyvelőbántalmával és az emlősökből nyert fehérjék etetésével kapcsolatos bizonyos védelmi intézkedésekről szóló, 1994. június 27-i 94/381/EK határozatot [6], mivel ez az intézkedés megtiltja a kérődzők etetését olyan fehérjékkel, amelyeket emlősök szöveteiből nyertek, egyúttal megállapítja, hogy néhány termék kivételt jelent, feltéve, hogy azok nem jelentenek egészségügyi kockázatot;mivel tekintettel arra az egészségügyi kockázatra, amit a kérődzőknek olyan takarmányokkal való etetése jelent, amelyek emlősök szöveteiből származó fertőzött fehérjét tartalmaznak, és arra a tényre, hogy nem zárható ki a betegség emberekre való átterjedése, a Tanács 1996. április 1-3-i ülésén elhatározta további, az emberek és állatok egészségének védelmét szolgáló intézkedések meghozatalát;mivel gyakorlati okokból és a jogi következetesség érdekében az összetett takarmányban nem használható összetevők listájának létrehozásáról szóló 91/516/EGK határozat módosításárólszóló, 1995. július 10-i 95/274/EK bizottsági határozat [7] megtiltja az emlősök szöveteiből származó fehérjék használatát a kérődzők számára előállított összetett takarmányokban;mivel a 77/101/EGK és a 79/373/EGK irányelv általános és különös szabályokat állapít meg az egynemű takarmányok és a összetett takarmányok forgalmazására és címkézésére vonatkozóan; mivel annak megelőzésére, hogy – a jelenlegi takarmányozási és állat-egészségügyi szabályok figyelmen kívül hagyásával – az emlősök bizonyos szöveteiből származó fehérjét tartalmazó takarmányok felhasználói azokat kérődzőkkel etessék, e takarmányok megfelelő címkézésével kell felhívni a figyelmet arra, hogy tilos ezeket kérődzők takarmányaként használni; mivel a 77/101/EGK irányelvet a takarmány-alapanyagok forgalmáról szóló 96/25/EK tanácsi irányelv [8] hatályon kívül helyezi, és ezért hasonló intézkedéseket kell meghozni a 96/25/EK irányelvben is;mivel a most meghozott rendelkezések nem érintik a néhány tagállam által esetleg meghozott szigorúbb rendelkezéseket, amit az állati hulladékok ártalmatlanítására és forgalomba hozatalára, továbbá az állati eredetű, illetve halból készült takarmányok kórokozókkal szembeni védelmére vonatkozó állat-egészségügyi előírásokról, valamint a 90/425/EGK irányelv [9] módosításáról szóló, 1990. november 27-i 90/667/EGK tanácsi irányelv 1. cikkének (2) bekezdése engedélyez;mivel a szigorúbb tiltásokat alkalmazó tagállamoknak a címkézési rendelkezéseket hozzá kell igazítaniuk az ezekben a tagállamokban alkalmazott tilalmakhoz;mivel a kedvtelésből tartott állatokon kívüli állatok összetett takarmányának címkézéséhez használható összetevők csoportjainak a megállapításáról szóló, 1991. június 13-i 91/357/EGK bizottsági irányelvben [10] felsorolt összetevők kategóriái lehetővé teszik több összetevő egy csoportba történő összevonását egy közös leírás alatt; mivel ugyanakkor az állattartó gazdálkodók pontos és tartalmas információkat kell, hogy kapjanak az emlősök szöveteiből származó fehérjéből is álló összetevőket tartalmazó összetett takarmányokról; mivel ezért az összetevők erre a csoportjára utaló "Szárazföldi állatok termékei" kategóriát törölni kell az összetett takarmányok címkézésénél; mivel ennek következtében a takarmány-előállítóknak pontos leírást kell adniuk az ebbe a kategóriába tartozó összetevőkről, hiszen ezek többé nem tartoznak egyik, a 91/357/EGK irányelv mellékletében felsorolt kategóriába sem;mivel az ezen irányelvben előírt intézkedések összhangban vannak a Takarmányok Állandó Bizottságának véleményével,ELFOGADTA EZT AZ IRÁNYELVET:1. cikkEnnek az irányelvnek a rendelkezései nem érintik a 94/381/EK határozat rendelkezéseit.2. cikkA 77/101/EGK irányelv módosításaA 77/101/EGK irányelv mellékletének A. része a következő ponttal egészül ki:"3. Az emlősök szöveteiből származó fehérjét tartalmazó egynemű takarmányok címkézése.3.1. Az emlősök szöveteiből származó fehérjét tartalmazó egynemű takarmányok címkéinek tartalmaznia kell a következő felhívást: "Ez az egynemű takarmány emlősök szöveteiből származó fehérjét tartalmaz, amellyel kérődzőket etetni tilos".Ez nem vonatkozik:- tej és tejtermékekre,- zselatinra,- olyan aminosavakra, amelyeket irhából és bőrből nyertek olyan eljárással, amely során az anyagot 1 és 2 közötti pH értéken, majd >11 pH értéken, majd 30 percen keresztül 3 bar nyomáson 140 °C fokon hőkezelik,- a zsírtalanított csontokból nyert dikálcium-foszfátra, és- a szárított plazmára és más vértermékekre.3.2. Amennyiben egy tagállam a 3.1. pont első mondatában említett, emlősök szöveteiből származó fehérje használatát megtiltja a kérődzőkön kívül egyes más állatok takarmányaiban is, amint ezt a 90/667/EGK tanácsi irányelv [11] 1. cikkének (2) bekezdése megengedi, a 3.1.-ban előírt felhívásnak kiegészítésként meg kell említenie azon állatfajokat vagy -kategóriákat is, amelyekre a kérdéses termék használatának tilalmát kiterjesztik."3. cikkA 79/373/EGK irányelv módosításaA 79/373/EGK irányelv mellékletének A. része a következő ponttal egészül ki:"7. Az emlősök szöveteiből származó fehérjét tartalmazó összetett takarmányok címkézése.7.1. Az emlősök szöveteiből származó fehérjét tartalmazó és a kedvtelésből tartott állatokon kívüli állatoknak szánt összetett takarmányok címkéjének tartalmaznia kell a következő felhívást: "Ez az összetett takarmány emlősök szöveteiből származó fehérjét tartalmaz, amellyel kérődzőket etetni tilos".Ez nem vonatkozik olyan összetett takarmányokra, amelyek nem tartalmaznak az emlősök szöveteiből származó fehérjét az alábbiakon kívül:- tej és tejtermékek,- zselatin,- olyan aminosavak, amelyeket irhából és bőrből nyertek olyan eljárással, amely során az anyagot 1 és 2 közötti pH értéken, majd >11 pH értéken, majd 30 percen keresztül 3 bar nyomáson 140 °C fokon hőkezelik,- a zsírtalanított csontokból nyert dikálcium-foszfát, és- a szárított plazma és más vértermékek.7.2. Amennyiben egy tagállam a 7.1. pont első mondatában említett, emlősök szöveteiből származó fehérje használatát megtiltja a kérődzőkön kívül egyes más állatok takarmányaiban is, amint ezt a 90/667/EGK tanácsi irányelv [12] 1. cikkének (2) bekezdése megengedi, a 7.1.-ban előírt felhívásnak kiegészítésként meg kell említenie azon állatfajokat vagy -kategóriákat is, amelyekre a kérdéses termék használatának tilalmát kiterjesztik."4. cikkA 91/357/EGK irányelv módosításaA 91/357/EGK irányelv melléklete a következőképpen módosul:1. a 12. "Szárazföldi állatok termékei" kategóriát el kell hagyni;2. az első oszlopban a "13.", "14.", "15." és "16." szám helyébe a "12.", "13.", "14." és "15." szám lép.5. cikk(1) A tagállamok legkésőbb 1997. december 1-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.6. cikkEz a rendelet az Európai Közösségek Hivatalos Lapjában való kihirdetését követő harmadik napon lép hatályba.7. cikkEnnek az irányelvnek a tagállamok a címzettjei.Kelt Brüsszelben, 1997. július 28-án.a Bizottság részérőlFranz Fischlera Bizottság tagja[1] HL L 353., 1990.12.17., 48. o.[2] HL L 32., 1977.2.3., 1. o.[3] HL L 125., 1996.5.23., 33. o.[4] HL L 86., 1979.4.6., 30. o.[5] HL L 55., 1995.3.11., 43. o.[6] HL L 172., 1994.7.7., 23. o.[7] HL L 167., 1995.7.18., 24. o.[8] HL L 125., 1996.5.23., 35. o.[9] HL L 363., 1990.12.27., 51. o.[10] HL L 193., 1991.7.17., 34. o.[11] HL L 363., 1990.12.27., 51. o.[12] HL L 363., 1990.12.27., 51. o.--------------------------------------------------